**ส่วนที่ 1**

## บทนำ

นับแต่ได้มีการประกาศใช้รัฐธรรมนูญแห่งราชอาณาจักรไทยพุทธศักราช 2550 เป็นต้นมาองค์กรปกครองส่วนท้องถิ่น มีบทบาทอำนาจหน้าที่กว้างขวางมากขึ้น โดยมิเพียงที่จะมีหน้าที่ให้บริการสาธารณะพื้นฐานแก่ประชาชนในท้องถิ่นเท่านั้น แต่ยังขยายบทบาทหน้าที่ออกไปรวมถึงการพัฒนาคุณภาพชีวิตและการพัฒนาเศรษฐกิจและสังคมของท้องถิ่นด้วย โดยเฉพาะเป็นองค์กรที่เปิดให้ประชาคมท้องถิ่นได้มีส่วนร่วมในการบริหาร และการตรวจสอบการปฏิบัติงานขององค์กรปกครองส่วนท้องถิ่นเพิ่มมากขึ้น

นอกจากนี้ภายใต้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่องค์กรปกครองส่วนท้องถิ่น คือคณะกรรมการการกระจายอำนาจให้แก่องค์กรปกครองส่วนท้องถิ่นและกำหนดหน้าที่ขององค์กรปกครองส่วนท้องถิ่นที่เพิ่มขึ้น และพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ได้กำหนดรูปแบบการบริหารงานบุคคลส่วนท้องถิ่นที่มีความเป็นอิสระมากขึ้น

ดังนั้น เพื่อเป็นการปฏิบัติตามแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่นกระทรวงมหาดไทย จึงได้จัดทำ “ ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548 ” ขึ้น โดยได้กำหนดให้องค์กรปกครองส่วนท้องถิ่น จะต้องจัดทำแผนพัฒนาของท้องถิ่นเองเป็น 2 ประเภท คือ

1. แผนยุทธศาสตร์การพัฒนา หมายถึง แผนพัฒนาเศรษฐกิจและสังคมขององค์กรปกครองส่วนท้องถิ่น ที่กำหนดยุทธศาสตร์และแนวทางการพัฒนาขององค์กรปกครองส่วนท้องถิ่น แสดงถึงวิสัยทัศน์พันธกิจ และจุดมุ่งหมาย เพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด และแผนพัฒนาอำเภอเป็นแผนพัฒนาระยะยาว
2. แผนพัฒนาสามปี หมายถึง แผนพัฒนาเศรษฐกิจและสังคมขององค์กรปกครองส่วนท้องถิ่น ที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าครอบคลุมระยะ เวลาสามปี โดยมีการทบทวนเพื่อปรับปรุงเป็นประจำทุกปี เป็นแผนพัฒนาแบบหมุนเวียน (Rolling Plan) ที่ต้องมีการทบทวนและจัดทำทุกปี จะนำไปสู่กระบวนการจัดทำงบประมาณรายจ่ายประจำปี ขององค์กรปกครองส่วนท้องถิ่นด้วย

ซึ่งการจัดทำแผนสามปี จะมีความเชื่อมโยงกับการจัดทำงบประมาณประจำปีอย่างใกล้ชิด โดย เฉพาะอย่างยิ่งการจัดทำงบประมาณในระบบมุ่งเน้นผลงาน

แผนพัฒนาสามปี ขององค์การบริหารส่วนตำบลแม่กรณ์ เป็นการแปลงแผนยุทธศาสตร์การพัฒนาไปสู่การปฏิบัติ โดยมีหลักคิดที่ว่าภายใต้ยุทธศาสตร์การพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทาง และภายใต้แนวทางการพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทาง และภายใต้แนวทางการพัฒนาหนึ่ง จะมีโครงการ/กิจกรรมได้มากกว่าหนึ่งโครงการ/กิจกรรมที่จะต้องนำมาดำเนินการ เพื่อให้บรรลุตามวัตถุประสงค์และเป้าหมาย ที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมายการพัฒนาอย่างยั่งยืน และวิสัยทัศน์มากที่สุด

นอกจากนั้น แผนพัฒนาสามปีเป็นแผนที่มีความสัมพันธ์ใกล้ชิดกับงบประมาณรายจ่ายประจำปี กล่าวคือองค์การบริหารส่วนตำบลแม่กรณ์ ใช้การวางแผนพัฒนาเป็นเครื่องมือในการจัดทำงบประมาณประจำปี โดยนำโครงการ/กิจกรรมจากแผนพัฒนาสามปี ในปีที่จะจัดทำงบประมาณรายจ่ายประจำปี

ไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบ และผ่านกระบวน การมีส่วนร่วมของประชาชน

**แผนพัฒนาสามปี องค์การบริหารส่วนตำบลแม่กรณ์ มีลักษณะกว้าง ๆ ดังต่อไปนี้**

**1. เป็นเอกสารที่แสดงความสอดคล้องกับแผนยุทธศาสตร์การพัฒนา**

2. เป็นเอกสารที่แสดงแนวทางการพัฒนาและวัตถุประสงค์ของแนวทางการพัฒนาที่ชัดเจนและมี

 ลักษณะเฉพาะเจาะจงที่ดำเนินการ

3. เป็นเอกสารที่แสดงโครงการ/กิจกรรมการพัฒนาที่จะดำเนินการเป็นห้วงระยะเวลาสามปี

4. เป็นเอกสารที่จะแสดงความเชื่อมโยงระหว่างแผนยุทธศาสตร์การพัฒนา กับงบประมาณ

 รายจ่ายประจำปีและงบประมาณรายจ่าย (เพิ่มเติม)

**ความเชื่อมโยงของแผนยุทธศาสตร์การพัฒนากับแผนพัฒนาสามปี**

**ขององค์การบริหารส่วนตำบลแม่กรณ์ อำเภอเมืองเชียงราย จังหวัดเชียงราย**

**วิสัยทัศน์ท้องถิ่น**

จุดมุ่งหมายการพัฒนา

จุดมุ่งหมายการพัฒนา

จุดมุ่งหมายการพัฒนา

ยุทธศาสตร์

ยุทธศาสตร์

ยุทธศาสตร์

ยุทธศาสตร์

แนวทางการพัฒนาพัฒนา

แนวทางการพัฒนาพัฒนา

แนวทางการพัฒนาพัฒนา

โครงการ

โครงการ

โครงการ

 - กิจกรรมที่ 1 - กิจกรรมที่ 1 - กิจกรรมที่ 1

 - กิจกรรมที่ 2 - กิจกรรมที่ 2 - กิจกรรมที่ 2

 - กิจกรรมที่ 3 - กิจกรรมที่ 3

 - กิจกรรมที่ 4

**1.1ลักษณะของแผนพัฒนาสามปี**

1. เป็นแผนพัฒนาสามปี ที่แสดงความสอดคล้องกับแผนยุทธศาสตร์การพัฒนา

 2. เป็นแผนพัฒนาสามปี ที่แสดงแนวทางการพัฒนาและวัตถุประสงค์ของแนวทาง

 การพัฒนาและวัตถุประสงค์ของแนวทางการพัฒนาที่ชัดเจน และมีลักษณะเจาะจง

 ที่ดำเนินการ

 3. เป็นแผนพัฒนาสามปี ที่แสดงโครงการ/กิจกรรมการพัฒนา ที่จะดำเนินการเป็นห้วง

 ระยะเวลาสามปี

1. เป็นแผนพัฒนาสามปี ที่แสดงความเชื่อมโยงระหว่างแผนยุทธศาสตร์การพัฒนา กับงบประมาณรายจ่ายประจำปี

**1.2 วัตถุประสงค์ของการจัดทำแผนพัฒนาสามปี**

1. เพื่อแสดงความสัมพันธ์เชื่อมโยงและสอดคล้องกัน ระหว่างแผนยุทธศาสตร์การพัฒนาจังหวัดแผนยุทธศาสตร์การพัฒนาอำเภอ และแผนยุทธศาสตร์การพัฒนาแบบบูรณาการร่วมกับองค์กรปกครองท้องถิ่นอื่น และหน่วยงานอื่น ๆ ที่เกี่ยวข้อง

 2. เพื่อแสดงแนวทางการพัฒนาในช่วงสามีปี ที่มีความสอดคล้องและสามารถสนองตอบต่อ

ยุทธศาสตร์การพัฒนาอย่างมีประสิทธิภาพ

 3. เพื่อเป็นการจัดเตรียมโครงการพัฒนาต่าง ๆ ให้อยู่ในลักษณะที่พร้อมจะบรรจุในงบประมาณรายจ่ายประจำปี และนำไปปฏิบัติได้ทันทีเมื่อได้รับงบประมาณ

 การจัดแผนพัฒนาสามปี เป็นเครื่องมือที่จะช่วยให้องค์การบริหารส่วนตำบลแม่กรณ์ ได้พิจารณาอย่างรอบครอบ ให้เห็นถึงความเชื่อมโยงระหว่างแนวทางการดำเนินงานต่าง ๆ ที่มีความเชื่อมโยงและส่งผลในเชิงสนับสนุนและเป็นอุปสรรคต่อกัน เพื่อนำมาตัดสินใจกำหนดแนวทางการดำเนินงานและใช้ทรัพยากรการบริหารขององค์การบริหารส่วนตำบลแม่กรณ์ อย่างมีประสิทธิภาพเพื่อให้เกิดประโยชน์สาธารณะสูงสุด

* 1. **ขั้นตอนในการจัดทำแผนพัฒนาสามปี**

 หลังจากที่ได้มีการกำหนดยุทธศาสตร์การพัฒนา และแนวทางการพัฒนาในแผนยุทธศาสตร์แล้วก็จะต้องถึงขั้นตอนในการแปลงสู่การปฏิบัติ โดยการจัดทำแผนพัฒนาสามปี ซึ่งได้กำหนดขั้นตอนการจัดทำเป็นแนวทางให้องค์การบริหารส่วนตำบลแม่กรณ์ นำไปดำเนินการ 7 ขั้นตอน ดังนี้

 ขั้นตอนที่ 1 การเตรียมการจัดทำแผน

 ขั้นตอนที่ 2 การคัดเลือกยุทธศาสตร์และแนวทางการพัฒนา

 ขั้นตอนที่ 3 การเก็บรวบรวมข้อมูลและการวิเคราะห์ข้อมูล

 ขั้นตอนที่ 4 การกำหนดวัตถุประสงค์ของแนวทางการพัฒนา

 ขั้นตอนที่ 5 การจัดทำรายละเอียดโครงการ/กิจกรรมการพัฒนา

 ขั้นตอนที่ 6 การจัดทำร่างแผนพัฒนาสามปีโดยมีคณะกรรมการสนับสนุน

 การจัดทำแผนพัฒนาท้องถิ่น จัดทำร่างแผนพัฒนาสามปี โดยมี

 เค้าโครงประกอบด้วย **6** ส่วน ดังนี้

 ส่วนที่ 1 บทนำ

 ส่วนที่ 2 สภาพทั่วไปและข้อมูลพื้นฐานขององค์กรปกครองส่วนท้องถิ่น

 ส่วนที่ 3 สรุปผลการพัฒนาท้องถิ่นในปีที่ผ่านมา

 ส่วนที่ 4 ยุทธศาสตร์และแนวทางการพัฒนาในช่วงสามปี

 ส่วนที่ 5 บัญชีโครงการพัฒนา

 ส่วนที่ 6 การติดตามและประเมินผลการนำแผนพัฒนาสามปีไปปฏิบัติ

#  ขั้นตอนที่ 7 การอนุมัติและประกาศใช้แผนพัฒนาสามปี

* 1. **ประโยชน์ของการจัดทำแผนพัฒนาสามปี**

การจัดทำแผนพัฒนาสามปี เป็นเครื่องมือที่จะช่วยให้องค์การบริหารส่วนตำบลแม่กรณ์ ได้พิจารณาอย่างรอบครอบให้เห็นถึงความเชื่อมโยง ระหว่างแนวทางการดำเนินงานต่าง ๆ ที่จะอาจมีความเชื่อมโยงและส่งผลทั้งในเชิงสนับสนุนและเป็นอุปสรรคต่อกัน เพื่อนำมาตัดสินใจกำหนดแนวทางการดำเนินงานและใช้ทรัพยากรการบริหารของท้องถิ่นอย่างมีประสิทธิภาพ เพื่อให้เกิดประโยชน์สาธารณะสูงสุดและมีประโยชน์ คือ

1. เพื่อใช้เป็นเครื่องมือที่จะช่วยให้องค์การบริหารส่วนตำบลแม่กรณ์ ได้พิจารณาอย่างรอบคอบในการเชื่อมโยง ระหว่างแนวทางการดำเนินงานต่าง ๆ ที่อาจมีความเชื่อมโยงและส่งผลทั้งในเชิงสนับสนุนและเป็นอุปสรรคต่อกัน

 2. เพื่อให้องค์การบริหารส่วนตำบลแม่กรณ์ นำแผนพัฒนาสามปี (เพิ่มเติม) มาใช้เป็นเครื่องมือในการตัดสินใจกำหนดแนวทางการดำเนินงาน

 3. เพื่อใช้เป็นเครื่องมือในการใช้ทรัพยากร การบริหารขององค์การบริหารส่วนตำบลแม่กรณ์ อย่างมีประสิทธิภาพ เพื่อให้เกิดประโยชน์สาธารณะสูงสุด